132. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.1083791/3558/1071/0014 ΠΟΛ.  1198 της 13/25 Ιουλ. 1995 (ΦΕΚ Β΄ 650) Συμπλήρωση της 1103551/8478/Α0014/2.8.93 ΠΟΛ. 1262, (ανωτ. αριθ. 121), απόφασης Υπουργού Οικονομικών. Έχοντας υπόψη: 1.Τις παρακάτω διατάξεις του Νόμ. 1642/86 (ΦΕΚ 125/Α΄) όπως ισχύει: α)των παρ. 1, περίπτ. α, γ, ε, στ και ζ και 2 του άρθρ. 20. β)των παρ. 1, περίπτ. α, γ΄, και δ΄ και 2 του άρθρ. 22α. γ)των παρ. 1 περίπτ. β΄, και 9 του άρθρ. 31. δ)της παρ. 3 του άρθρ. 58. 2.Την αριθ. 1103551/8478/Α0014/2.8.93/ΠΟΛ. 1262 απόφασή μας όπως συμπληρώθηκε με την αριθ. 1017949/693/165/0014/ΠΟΛ. 1075/13.3.95 απόφασή μας και ισχύει. 3.Την αριθ. 1062120/2981/851/0014/ΠΟΛ. 1144/ 24.5.95 εγκύκλιο διαταγή μας με την οποία κοινοποιείται η αριθ. 101/1995 γνωμοδότηση του Νομικού Συμβουλίου του Κράτους. 4.Τις παρακάτω διατάξεις του Νόμ. 1892/90 (ΦΕΚ Α΄ 101/31.7.90). α)του άρθρ. 46 όπως τροποποιήθηκε με το άρθρ. 14 του Νόμ. 2000/91 (ΦΕΚ Α΄ 206/24.12.91). β)του άρθρ. 46α, όπως τέθηκε με το άρθρ. 14 του Νόμ. 2000/91. 5.Τις διατάξεις της παρ. 4 του άρθρ. 26 του Π.Δ. 186/92, όπως ισχύει. 6.Την αριθ. 1026431/268/0006Α/2.3.94 (ΦΕΚ 1154Β) κοινή απόφαση του Πρωθυπουργού και του Υφυπουργού Οικονομικών περί αναθέσεως αρμοδιοτήτων Υπουργού Οικονομικών στους Υφυπουργούς Οικονομικών. 7.Το γεγονός ότι η απόφαση αυτή δεν συνεπάγεται δαπάνη για τον Κρατικό Προϋπολογισμό, αποφασίζουμε: Άρθρ.1.-Επιχειρήσεις που έχουν τεθεί σε καθεστώς ειδικής εκκαθάρισης, των άρθρ. 46 και 46α του Νόμ. 1892/90 (άρθρ. 14 Νόμ. 2000/91), των οποίων η περίοδος της εκκαθάρισης υπερβαίνει τους δώδεκα μήνες, εφόσον εφαρμόζουν την διαδικασία απαλλαγής από Φ.Π.Α. που ορίζεται με την αριθ. 1103551/8478/Α0014/ΠΟΛ. 1262/2.8.93 απόφασή μας, κατά το χρόνο που διαρκεί η εκκαθάριση υποχρεούνται να υποβάλλουν στην αρμόδια για τη φορολογία τους Δ.Ο.Υ ., τις καταστάσεις απαλλαγής που προβλέπονται από τις διατάξεις της περίπτ. γ΄ της παρ. 1  του άρθρ. 4 της ίδιας απόφασης μέχρι την 10η Μαΐου εκάστου έτους, για τις πράξεις αγοράς ή εισαγωγής αγαθών καθώς και λήψης υπηρεσιών που πραγματοποίησαν κατά το προηγούμενο ημερολογιακό έτος. Επιχειρήσεις, οι οποίες μέχρι την έκδοση της παρούσας δεν υπέβαλλαν ή υπέβαλλαν ανακριβείς καταστάσεις απαλλαγών, παρέχεται η ευχέρεια εμπρόθεσμης υποβολής αρχικών ή τροποποιητικών καταστάσεων μέχρι 30.7.95. Άρθρ.2.-Οι διατάξεις της παρούσας απόφασης εφαρμόζονται ανάλογα και για όσες επιχειρήσεις έχουν τεθεί, για οποιοδήποτε λόγο σε εκκαθάριση, εφόσον για το σκοπό της εκκαθάρισης πραγματοποιούν πράξεις των άρθρ. 20 και 22α και των οποίων η διαχειριστική περίοδος υπερβαίνει το δωδεκάμηνο χρονικό διάστημα και εφαρμόζουν την διαδικασία που ορίζεται με την αριθ. 1103551/8478/ Α0014/ ΠΟΛ. 1262/2.8.93 απόφασή μας, κατά την διάρκεια της εκκαθάρισης. Άρθρ.3.-Η παρούσα να δημοσιευθεί στην Εφημερίδα της Κυβερνήσεως. 